L 271/54 Jurnalul Oficial al Uniunii Europene 12.9.2014 DECIZIA 2014/659/PESC A CONSILIULUI din 8 septembrie 2014 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 31 iulie 2014, Consiliul a adoptat Decizia 2014/512/PESC (). (2) La 30 august 2014, Consiliul European a condamnat creşterea afluxului de combatanți și de arme de pe teritoriul Federației Ruse către Ucraina de est, precum și agresiunile forțelor armate ruse pe teritoriul ucrainean. (3 Consiliul European a solicitat desfăşurarea de lucrări pregătitoare cu privire la propuneri, pentru a putea fi luate măsuri semnificative suplimentare în funcție de evoluția situației de pe teren. (4) Având în vedere gravitatea situației, Consiliul consideră că este oportună adoptarea unor măsuri restrictive supli- mentare ca reacție la acțiunile Rusiei de destabilizare a situației din Ucraina. (5)  În acest context, se impune extinderea interdicţiei legate de anumite instrumente financiare. Ar trebui impuse restricții suplimentare privind accesul la piața de capital în legătură cu instituții financiare ruseşti de stat, anumite entități ruseşti din sectorul apărării, precum și anumite entități ruseşti a căror activitate economică principală este vânzarea sau transportul petrolului. Aceste interdicţii nu afectează serviciile financiare care nu sunt menționate la articolul 1. Împrumuturile urmează să fie considerate împrumuturi noi numai în cazul în care sunt obţinute după 12 septembrie 2014. (6) Totodată, ar trebui interzisă vânzarea, furnizarea sau transferul produselor cu dublă utilizare către anumite persoane, entități sau organisme din Rusia. (7)  În plus, ar trebui interzisă furnizarea de servicii necesare pentru explorarea și extracţia petrolului marin de mare adâncime, explorarea şi extracția petrolului din zona arctică sau pentru proiecte privind petrolul de șist. (8) Sunt necesare acţiuni suplimentare din partea Uniunii în vederea punerii în aplicare a anumitor măsuri, ADOPTĂ PREZENTA DECIZIE: Articolul 1 Decizia 2014/512/PESC se modifică după cum urmează: 1. Articolul 1 se înlocuieşte cu următorul text: „Articolul 1 (1) Se interzice achiziționarea sau vânzarea directă sau indirectă, furnizarea în mod direct sau indirect de servicii de investiții sau de asistență la emitere sau orice alt fel de tranzacționare de obligațiuni, titluri de capital sau instru- mente financiare similare cu o scadență de peste 90 de zile, emise după perioada 1 august 2014-12 septembrie 2014, sau cu o scadență de peste 30 de zile, emise după data de 12 septembrie 2014, de către: (a) instituţii de credit importante sau instituții de dezvoltare a finanțării stabilite în Rusia, cu proprietate sau control public în proporție de peste 50 % începând de la data de 1 august 2014, astfel cum figurează în lista din anexa [; () Decizia 2014/512/PESC din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina JOL229,31.7.2014,p. 13).